**Ενημερωτικό Δελτίο**

**Πρόσκληση εκδήλωσης ενδιαφέροντος για διδακτική επίσκεψη στο Π.Ε.Κ.-Τ.Π.Ε. Γρεβενών και συμμετοχή σε εργαστήριο εκπαιδευτικής ρομποτικής**

**Κοζάνη, 11 Οκτωβρίου 2022**

Η **Περιφερειακή Διεύθυνση Πρωτοβάθμιας και Δευτεροβάθμιας Εκπαίδευσης Δυτικής Μακεδονίας**,αξιοποιώντας τον **Πόλο Εκπαιδευτικής Καινοτομίας, Τεχνολογίας, Πληροφορίας και Επικοινωνιών (Π.Ε.Κ.-Τ.Π.Ε.) Γρεβενών**,θα υλοποιήσει εκπαιδευτικό εργαστήριο ρομποτικής για μαθητές **Γυμνασίου και Λυκείου της Περιφερειακής Ενότητας Γρεβενών** με θέμα:

**“Εισαγωγή στην Εκπαιδευτική Ρομποτική με Lego EV3 Mindstorms”**

Στόχος του εργαστηρίου είναι η καλλιέργεια της υπολογιστικής και αλγοριθμικής σκέψης και η ανάπτυξη δεξιοτήτων για την επίλυση προβλημάτων μέσα από διασκεδαστικές δραστηριότητες προγραμματισμού των εκπαιδευτικών ρομπότ EV3 Lego Mindstorms. Τα εργαστήρια περιλαμβάνουν γνωριμία με το εκπαιδευτικό πακέτο ρομποτικής EV3, κατασκευή ρομποτικών κατασκευών και προγραμματισμός αυτών, ώστε να μπορούν να εκτελούν απλές αλλά και σύνθετες λειτουργίες.

Το εκπαιδευτικό εργαστήριο ρομποτικής θα πραγματοποιηθεί στο πλαίσιο διδακτικής επίσκεψης του σχολείου, **εντός σχολικού ωραρίου, στον χώρο του Πόλου Εκπαιδευτικής Καινοτομίας – Τ.Π.Ε. Γρεβενών (Μαθητική Εστία Γρεβενών, 1ος όροφος)** με φυσική παρουσία των μαθητών, τηρώντας όλα τα μέτρα προστασίας που ορίζονται από τις αρμόδιες κρατικές υγειονομικές αρχές κατά της διασποράς του COVID-19.

Η χρονική διάρκεια της εκπαιδευτικής δραστηριότητας είναι **3 ώρες** για κάθε τμήμα και θα πραγματοποιηθεί τους μήνες **Οκτώβριο μέχρι και Δεκέμβριο**.

Παρακαλούνται οι Διευθυντές των σχολείων, σε συνεννόηση με εκπαιδευτικούς που επιθυμούν να πραγματοποιήσουν διδακτική επίσκεψη και συμμετοχή στο εργαστήριο, να συμπληρώσουν τα στοιχεία τους στην παρακάτω φόρμα:

<https://forms.gle/ZWY8kXypjGqHZJqYA>

Επικοινωνία

Λιάμπα Θεοδούλα - Μωϋσιάδης Βασίλης

Εκπαιδευτικοί Πληροφορικής ΠΕ 86

[pektpegre@gmail.com](mailto:pektpegre@gmail.com)

Από το Γραφείο

της Αναπληρώτριας Περιφερειακής Διευθύντριας

Πρωτοβάθμιας και Δευτεροβάθμιας Εκπαίδευσης

Δυτικής Μακεδονίας